laion/Wikipedia-Exotic huggingface dataset:
সিরিল ফ্রাঁসোয়া

এয়ার সার্জেন্ট সিরিল ম্যাথু ফ্রাঁসোয়া (ইংরেজি: Cyril Francois; জন্ম: ২০ জুন, ১৮৯৭ - মৃত্যু: ২৬ মে, ১৯৪৪) কেন্টের লুইশ্যাম এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের সূচনাকালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শী ছিলেন সিরিল ফ্রাঁসোয়া। লন্ডনে জন্মগ্রহণকারী সিরিল ফ্রাঁসোয়া খুবই কম বয়সে দক্ষিণ আফ্রিকায় চলে আসেন। ডানহাতি ব্যাটসম্যান সিরিল ফ্রাঁসোয়া নিচেরসারির ব্যাটসম্যান হিসেবে প্রথম-শ্রেণীর খেলোয়াড়ী জীবন শুরু করেন। পরবর্তীতে মাঝারিসারির ব্যাটসম্যান হিসেবে নিজেকে প্রতিষ্ঠিত করেন ও ডানহাতে ফাস্ট-মিডিয়াম বোলিংয়ে পারঙ্গমতা দেখিয়েছেন। ১৯২০-২১ মৌসুম থেকে ১৯২৭-২৮ মৌসুম পর্যন্ত সিরিল ফ্রাঁসোয়া’র প্রথম-শ্রেণীর খেলোয়াড়ী জীবন চলমান ছিল। মারকুটে ব্যাটসম্যান ছিলেন। ১৯২০ থেকে ১৯২৮ সময়কালে গ্রিকুয়াল্যান্ড ওয়েস্ট দলের নিয়মিত সদস্যের মর্যাদা লাভ করেছিলেন। কারি কাপের খেলাগুলোয় অংশ নিয়ে ১৭.৯৪ গড়ে ৬১০ রান ও ২৫.৯৮ গড়ে ৭৬ উইকেট পেয়েছেন। ১৯২২-২৩ মৌসুমে সফররত এমসিসি দলের বিপক্ষে গ্রিকুয়াল্যান্ড ওয়েস্টের সদস্যরূপে ৭/১১৪ বোলিং পরিসংখ্যান গড়েন। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন সিরিল ফ্রাঁসোয়া। সবগুলো টেস্টই ইংল্যান্ডের বিপক্ষে খেলেছিলেন তিনি। ২৩ ডিসেম্বর, ১৯২২ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ ফেব্রুয়ারি, ১৯২৩ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি। প্রস্তুতিমূলক খেলায় সুন্দর ক্রীড়াশৈলী প্রদর্শনের স্বীকৃতিস্বরূপ পাঁচ টেস্ট নিয়ে গড়া সিরিজের সবকটিতেই অংশগ্রহণের সুযোগ লাভ করেন। বোলার হিসেবে তাকে দক্ষিণ আফ্রিকা দলে রাখা হয়। তবে, সমগ্র সিরিজে তিনি মাত্র ছয় উইকেট পেয়েছিলেন। তন্মধ্যে, প্রথম টেস্টের প্রথম ইনিংসে ৩/২৩ পান। কিন্তু, ব্যাট হাতে বেশ দক্ষতার পরিচয় দিয়েছিলেন। ৩১.৫০ গড়ে ২৫২ রান তুলেন তিনি। ৭২, ৪৩ ও ৪১ রানগুলো উল্লেখযোগ্য ছিল। দূর্ভাগ্যবশতঃ ১৯২৪ সালে ইংল্যান্ড গমনার্থে তাকে দলে রাখা হয়নি। তাসত্ত্বেও, সম্মানীয় এল. এইচ. টেনিসনের নেতৃত্বে পরের মৌসুমে সফররত ইংরেজ দলের বিপক্ষে অনানুষ্ঠানিক টেস্ট খেলাগুলোয় অংশ নেন তিনি। ০ ও ৩৫ রান তুলেন। ১৯২৭-২৮ মৌসুমে সর্বশেষ দুইটি প্রথম-শ্রেণীর খেলায় অংশ নেন। এমসিসি’র বিপক্ষে ৫৪ এবং অরেঞ্জ ফ্রি স্টেটের বিপক্ষে ৯৭ ও ৫৪ রানের ইনিংস খেলেছিলেন। গাড়ী দূর্ঘটনার কবলে নিপতিত হন। ২৬ মে, ১৯৪৪ তারিখে ৪৬ বছর বয়সে ট্রান্সভালের প্রিটোরিয়ার কাছাকাছি এলাকায় সিরিল ফ্রাঁসোয়া’র জীবনাবসান ঘটে। "Cyril Francois"। www.cricketarchive.com। সংগ্রহের তারিখ ২০১২-০১-১৫।  "Wisden Obituaries, 1944"। Cricinfo। সংগ্রহের তারিখ ২১ ডিসেম্বর ২০১৯।  বব ক্যাটারল হ্যারন্ড বামগার্টনার দক্ষিণ আফ্রিকান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা ইএসপিএনক্রিকইনফোতে সিরিল ফ্রাঁসোয়া (ইংরেজি) ক্রিকেটআর্কাইভে সিরিল ফ্রাঁসোয়া (সদস্যতা প্রয়োজনীয়) (ইংরেজি)
কোলকোন্দ ইউনিয়ন

কোলকোন্দ ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৮৯.৮৫ কিমি২ (৩৪.৬৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৮০৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি। কোলকোন্দ ইউনিয়নের কুঠিপাড়ায় ঘাঘট নদীর কাছে গংগা নদীর উৎপত্তি; যাকে নদীর মাথার কান্দ বা কাঁধ বলা যায়। এখান থেকে কোন্দ এসেছে এবং নদীটি প্রবাহের সময় ইউনিয়নের পেটের ভিতর দিয়ে প্রবাহিত হয়েছে; যাকে কোল বলা হয়। এভাবে কোলকোন্দ নাম হয়েছে। অথবা জনশ্রুতি আছে ব্রিটিশের চামশা দেবীসিংহ ও হরেরামের লাঠিয়াল বাহিনী বর্তমান পীরের হাঠে (যা তখন ডাঙ্গা ছিল) খাজনা আদায়ের জন্য তাবু ফেলে ছিল। এই এলাকার মানুষ ব্রিটিশদেরকে খাজনা দিতে অস্বীকার করেছিল। ফলে স্থানীয় লাঠিয়াল বাহিনীর সাথে তাদের লড়াই হয়। এতে ব্রিটিশ লাঠিয়ালদের পরাজয় হয় এবং মৃত্যু হয়। তাদের বালিশ-খ্যাতা যেই পেয়েছে তারাই ধনী হয়েছে। কেননা এগুলোর ভিতর তারা খাজনার টাকা রাখত। এই কোন্দল হয়েছিল ইউনিয়নের মাঝখানে। তাই কোলকোন্দল থেকে কোলকোন্দ নাম হয়েছে। ইউনিয়নের ১০টি মৌজার নাম যথাক্রমে: চিলাখাল মটুকপুর কিসমত মটুকপুর জিতপুর শ্রীরাম বিনবিনা আরাজী শ্রীরাম উত্তর কোলকোন্দ আলে কিসমত কুড়িবিশ্যা দক্ষিণ কোলকোন্দ গ্রামগুলি হল: মটুকপুর চিলাখাল কুড়িবিশ্বা মাটিয়ালপাড়া কুড়িবিশ্বা দোলাপাড়া কুড়িবিশ্বা বাঁশবাড়ী আলেকিশামত বিনবিনা উত্তর কোলকোন্দ দক্ষিণ কোলকোন্দ (উত্তর) দক্ষিণ কোলকোন্দ (মধ্য) দক্ষিণ কোলকোন্দ (দক্ষিণ) এখানকার দর্শনীয় স্থান হচ্ছে : তিস্তা নদীর উপর নির্মিত গোয়িং বাঁধ ও দু’শ বছরের পুরাতন হিন্দুদের মট। এখানে ঈদগা ২০টি, কবর স্থান ১৭টি, শ্মশান ১০টি ও পোষ্ট অফিস ২টি আছে। "কোলকোন্দ ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  গংগাচড়া উপজেলার ইতিহাস ও ঐতিহ্য, মো. মাহমুদুল আলম, লেখক সংসদ, রংপুর, ২০১৩, পৃ. ৩৩। "গ্রাম ভিত্তিক লোকসংখ্যা"। kolcondoup.rangpur.gov.bd। ৩ জুন ২০২১ তারিখে মূল থেকে আর্কাইভ করা। সংগ্রহের তারিখ ২৯ মে ২০২১।  অফিসিয়াল ওয়েবসাইট
২০১৯–২০ একস্ত্রাকলাসা

২০১৯–২০ একস্ত্রাকলাসা (স্পন্সরজনিত কারণে পিকেও একস্ত্রাকলাসা নামেও পরিচিত) পোলীয় ফুটবল চ্যাম্পিয়নশিপের ৯৪তম এবং একস্ত্রাকলাসার ৮৬তম মৌসুম। এই মৌসুমটি ২০১৯ সালের ১৯শে জুলাই তারিখে শুরু হয়েছে। পিয়াস্ত গ্লিভিৎসে এই লীগের বর্তমান চ্যাম্পিয়ন ছিল। এই মৌসুমে রাকুফ চেঁস্তোখোভা এবং এউকাএস উচ ২০১৯–২০ আই লিগা হতে যোগদান করেছিল এবং মিয়েচ লেগনিৎসা এবং জাগওয়েম্বিয়ে সসনোভিয়েৎস ২০১৮–১৯ একস্ত্রাকলাসায় অবনমিত হয়েছিল। ^ ৩১,৮৭১ জনে উন্নীত করা হচ্ছে। ^ রাকুফ চেঁস্তোখোভা বেউখাতুফের স্তাদিওন জিকেএস নিজেদের সকল হোম ম্যাচ খেলেছে। "পিকেও ব্যাংক ২০১৯–২০ মৌসুমে একস্ত্রাকলাসার পৃষ্ঠপোষক" (পোলিশ ভাষায়)। ekstraklasa.org। ২৮ জুন ২০১৯। ১ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  "পিকেও বিপি হলো পোলীয় ফুটবল লীগ একস্ত্রাকলাসার পৃষ্ঠপোষক" (পোলিশ ভাষায়)। tvp.info। ২৬ জুন ২০১৯। সংগ্রহের তারিখ ২৬ জুন ২০১৯।  দাপ্তরিক ওয়েবসাইট (পোলীয়) উয়েফায় একস্ত্রাকলাসা টেমপ্লেট:২০১৯–২০-এ পোলীয় ফুটবল প্রবেশদ্বার:  ফুটবল
লক্ষ্মীটারী ইউনিয়ন

লক্ষীটারী ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ২৭.১২ কিমি২ (১০.৪৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,১৬৫ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ৮টি। নামকরণ নিয়ে একাধিক তথ্য পাওয়া যায়। মহিপুর জমিদার বাড়ির সামনে ‘নকীটারী’ নামক স্থানে কয়েকটি হিন্দু পরিবার ছিল। খুব সম্ভবত ‘লক্ষ্মী’ থেকে অধিক ব্যবহারের কারণে ‘নকী’ হয়েছে। কেননা গংগাচড়াবাসী ‘ল’ কে ‘ন’ বলে। অথবা প্রাচীন কালে এ অঞ্চলে সম্পদে ভরপুর ছিল। তাই হিন্দুরা তাদের লক্ষ্মী দেবতার নামানুসারে এ অঞ্চলের নাম লক্ষ্মীটারী রাখে। কোচবিহারের মহারাজা লক্ষ্মীনারায়ণের নামানুসারে নামকরণ করা হয়। অথবা বহু বছর আগে তিস্তা নদীর ধারে লক্ষ্মীটারী নামে এক হিন্দু বসতিপূর্ণ গ্রাম ছিল, যার নাম লক্ষ্মীটারী। গংগাচড়া থানার ইউনিয়ন ভাগাভাগি ও তার নামকরণের সময় পুরো ইউনিয়য়নের নাম লক্ষ্মীটারী রাখা হয়। টারী গংগাচড়ার আঞ্চলিক ভাষা যার অর্থ পাড়া বা মহল্লা। গ্রামগুলি হল: শংকরদহ পূর্ব ইচলী পশ্চিম ইচলী পশ্চিম মহিপুর বাগেরহাট পূব মহিপুর বড়িডাঙ্গী মান্দ্রাইন কিশমত দুখিয়া বোয়ালমারী মহিষবাতান চরইশোরকোল জয়রাওঝা শংকরদহ ইচলী মহিপুর বড়িডাঙ্গী মান্দ্রাইন কিশমত দুখিয়া চরইশোরকোল জয়রাওঝা মহিপুর জমিদার বাড়ি মসজিদ, কুয়া, শানবান্ধা পুকুর ও মহিপুর ব্রিজ। "লক্ষীটারী ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  লক্ষ্মীটারী, মোনাজাত উদ্দিন, সাহিত্য প্রকাশ, ঢাকা, ১৯৯৬, পৃ. ১০২-১০৩। "গ্রাম ভিত্তিক লোক সংখ্যা"। lakkhitariup.rangpur.gov.bd। ২০ জুন ২০২১ তারিখে মূল থেকে আর্কাইভ করা। সংগ্রহের তারিখ ২৮ মে ২০২১।  অফিসিয়াল ওয়েবসাইট
একেএম মুসা

একেএম মুসা শাহাবুদ্দিন আহমেদ তত্ত্বাবধায়ক সরকারের একজন কর্মকর্তা মন্ত্রীর পদমর্যাদার প্রাক্তন উপদেষ্টা। তিনি শিল্প মন্ত্রানালয়ে এবং বস্ত্র ও পাট মন্ত্রণালয় এর মন্ত্রী হিসাবে দায়িত্ব পালন করেছিলেন। Rahman, Syedur (২০১০)। Historical Dictionary of Bangladesh (ইংরেজি ভাষায়)। Scarecrow Press। পৃষ্ঠা 329। আইএসবিএন 978-0-8108-7453-4।
চংশান লু মসজিদ

চংশান স্ট্রিট মসজিদ (চীনা: 崇善路清真寺; ফিনিন: Chóngshàn Lù Qīngzhēnsì) চীনের কুয়াংশি প্রদেশের গুইলিনের জিয়াংসান জেলায় অবস্থিত একটি মসজিদ। মসজিদটি গুইলিনের বৃহত্তম মসজিদ। ১৭৩৫ সালে কিং রাজবংশের ইওংঝেং সম্রাটের শাসনকালের সময় মসজিদটি নির্মাণ করা হয়েছে। ১৮৪৯ সালে মসজিদটির সম্প্রসারণ হয় এবং দাওগুয়াং সম্রাট এবং গণপ্রজাতন্ত্রী চীনের সময় দুইবার সংস্কার করা হয়। মসজিদটি প্রায় ২,০০০ বর্গমিটার এলাকা নিয়ে গঠিত। মসজিদটি চীনা এবং ইসলামী স্থাপত্যের সংমিশ্রণে নির্মাণ করা হয়েছে। মসজিদটিতে প্রধান নামাজঘর, বক্তৃতা হল, অযুখানা ইত্যাদি আছে। প্রধান নামাজঘরের চারদিকে ২৪ টি লাল স্তম্ভ ও ১২ টি কাঠের লাল স্তম্ভ আছে। মসজিদে ২০০ জন মুসল্লি একসাথে নামাজ পড়তে পারে। মসজিদে নারী ও পুরুষের আলাদা আলাদা নামাজ পড়ার ব্যবস্থা আছে। চীনে ইসলাম চীনের মসজিদের তালিকা "Chongshan Road Mosque"। IslamiChina Travel Ltd (ইংরেজি ভাষায়)। সংগ্রহের তারিখ ৩ নভেম্বর ২০১৮।  "Guilin Chongshan Street Mosque"। Muslim2China (ইংরেজি ভাষায়)। ৩ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৮।  "Guilin Chongshan Mosque"। China Tour Advisors (ইংরেজি ভাষায়)। ৩ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৮।
গংগাচড়া ইউনিয়ন

গংগাচড়া ইউনিয়ন বাংলাদেশের রংপুর বিভাগের রংপুর জেলা গংগাচড়া উপজেলার অন্তর্গত একটি ইউনিয়ন। এটি ৬৪.৫৪ কিমি২ (২৪.৯২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৭,৯২৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি। গ্রামগুলি হল: গংগাচড়া গংগাচড়া নিউস্টারপাড়া গংগাচড়া খামারপাড়া গংগাচড়া মুন্সিপাড়া গংগাচড়া থানাপাড়া গংগাচড়া পূর্বমধ্যপাড়া গান্নারপাড় ধামুর ধামুর বোল্লারপাড় গংগাচড়া মধ্যপাড়া গংগাচড়া শান্তিপাড়া গংগাচড়া দোলাপাড়া গংগাচড়া মনাকষা ভূটকা পশ্চিম নবনীদাস পূর্ব নবনীদাস আরাজীনিয়ামত নিলকচন্ডী চেংমারী পশ্চিম মান্দ্রাইন দক্ষিণ চেংমারী ইউনিয়নে ৯টি মৌজা আছে। কিসমত ধামুর ধামুর গংগাচড়া ভূটকা নবনীদাস আরাজিনিয়ামত নিলকচণ্ডী চেংমারি মানদ্রাইন পশ্চিমপাড়া হর্টিকালচার সেন্টার, কৃষি গবেষণা কেন্দ্র, ডাকবাংলা, বেড়িবাঁধ, শহীদ মিনার। সাংস্কৃতিক সংগঠন ১টি, ঈদগাহ ১৩টি, কবরস্থান ১৭টি, শ্মশান ৮টি। "গংগাচড়া ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  "গ্রামসমূহের তালিকা"। gongachoraup.rangpur.gov.bd। ৯ জুন ২০২২ তারিখে মূল থেকে আর্কাইভ করা। সংগ্রহের তারিখ ২৮ মে ২০২১।  "ওয়ার্ড ভিত্তিক লোকসংখ্যা"। gongachoraup.rangpur.gov.bd। ৯ জুন ২০২২ তারিখে মূল থেকে আর্কাইভ করা। সংগ্রহের তারিখ ২৮ মে ২০২১।  গংগাচড়া উপজেলার সরকারি ওয়েবসাইট
গজঘণ্টা ইউনিয়ন

গজঘন্টা ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৪৯.৯১ কিমি২ (১৯.২৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,৫০৫ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি। গজঘণ্টার পূর্ব নাম ছিল ব্রহ্মধাম (ব্রাহ্মণদের পূজা-অর্চনার অঞ্চল)। তখন এখানকার হিন্দুদের অধিকাংশ ব্রাহ্মণ ছিল। এখানে তখন যে কয়টি জমিদার পাওয়া যায় তারা সবাই হিন্দু ছিল। গজঘণ্টা বাজারের পশ্চিম পাশে মানাস নদীর উপর বর্তমান যে সেতু রয়েছে (তখন এখানে সেতু ছিল না) সেখানে এখানে একদিন জমিদারের হাতির ঘণ্টা খুলে পড়ে যায়। সে থেকে গজঘণ্টা নামের উৎপত্তি। এই মতও প্রচলিত যে, এখানে তখন স্থানীয় জমিদারগণের হাতির সংখ্যা এত বেশি ছিল যে, তাদের ঘণ্টার শব্দ দূর থেকে শোনা যেত। তা থেকে গজঘণ্টা নামের উৎপত্তি (গজ অর্থ হাতি)। ইউনিয়নের ৯টি মৌজার নাম: তালুক হাবু কিসমত হাবু উমর জয়দেব মইসেশুর রমাকান্ত একনাথ রাজবল্লভ ছালাপাক গ্রামগুলি হল: জয়দেব উত্তর জয়দেব মধ্য জয়দেব পূর্ব ছালাপাক একনাথ রমাকান্ত মহিষাশুর রাজবল্লভ তালুকহাবু কিশামতহাবু উমর উমাকান্ত জমিদার বাড়ির ধ্বংসাবশেষ ও হাবু বালারঘাট কেন্দ্রীয় ঈদগাহ মাঠ (হাবু ৫৭ জামাত ঈদগা)। ইউনিয়নে ৬টি ইদগাহ, ২৫টি কবরস্থান, ২টি শ্মশান, ৭টি পেশাজীবী সংগঠন ও ৪টি ক্রীড়া সংগঠন আছে। "গজঘণ্টা ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  গংগাচড়া উপজেলার ইতিহাস ও ঐতিহ্য, মো. মাহমুদুল আলম, লেখক সংসদ, রংপুর, ২০১৩, পৃ. ৩৬-৩৭। "গ্রাম ভিত্তিক লোকসংখ্যা"। gojoghontaup.rangpur.gov.bd। ২ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২৮ মে ২০২১।  অফিসিয়াল ওয়েবসাইট
মর্ণেয়া ইউনিয়ন

মর্ণেয়া ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৪৯.৯১ কিমি২ (১৯.২৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৫৩৭ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি। মর্ণেয়ার পূর্ব নাম ছিল মোবিলা। এই ইউনিয়নে জমচওড়া বা মৃত্যুর চওড়া নামক একটি স্থান আছে। যেখানে ফকির-সন্ন্যাসীরা ব্রিটিশ সমর্থকদেরকে ধরে এনে হত্যা করত। তা থেকে এই ইউনিয়নের নাম মরণের স্থান বা মর্ণেয়া হয়েছে। মর্ণেয়া ইউনিয়নের পশ্চিমে ১২নং গংগাচড়া ইউনিয়ন, দক্ষিণ পশ্চিমে ৪নং পশুরাম ইউনিয়ন, দক্ষিণে তপোধন ইউনিয়ন, পশ্চিমে গংগাচড়া উপজেলার ৭ নং গজঘন্টা ইউনিয়ন, উত্তরে লালমনিরহাট জেলার আদিতমারী উপজেলা রয়েছে। উত্তর দিকে তিস্তা নদী প্রবাহিত। ইউনিয়নের ১৩টি মৌজার নাম যথাক্রমে: আলাল নিলারপাড় আরাজিজয়দেব ছোট রুপাই বড় রুপাই মৌভাষা বকসা রামদেব কামদেব মর্ণেয়া নরসিংহ হাজিপাড়া একর ও কিসমত মর্ণেয়া নিলার পাড়া, ছোট রুপাই, বড় রুপাই, দৌঃ মৌভাষা, মৌভাষা, বকসা, কামদেব, মর্ণেয়া চড়,নরসিং,হাজীপাড়া ও কিসামত। এখানকার দর্শনীয় স্থান হচ্ছে-লাখেরাজটারী সাদা মসজিদ, খলিফার বাজার মসজিদ ও মজরউল্লাহ খলিফার বাড়ির ধ্বংসাবশেষ। এখানে ইদগাহ ১০টি, কবরস্থান ১০টি, ক্রীড়া সংগঠন ৪টি, সাংস্কৃতিক সংগঠন ১টি ও পেশাজীবী সংগঠন ১টি। "মর্ণেয়া ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  গংগাচড়া উপজেলার ইতিহাস ও ঐতিহ্য, মো. মাহমুদুল আলম, লেখক সংসদ, রংপুর, ২০১৩, পৃ. ৩৮। "ওয়ার্ড ভিত্তিক খানা পরিবার সংখ্যা"। morneyaup.rangpur.gov। ২৪ জুন ২০২১ তারিখে মূল থেকে আর্কাইভ করা। সংগ্রহের তারিখ ২৮ মে ২০২১।  অফিসিয়াল ওয়েবসাইট
আলমবিদিতর ইউনিয়ন

আলমবিদিতর ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৭৫.১৯ কিমি২ (২৯.০৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৭,৬৩৫ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৩টি। মোঘল বংশীয় আলম নামক একজন বিশিষ্ট ব্যক্তির এই স্থানে বসবাস করতেন ও তার মৃত্যু এখানেই হয়। তার নামানুসারে এই ইউনিয়নের নামকরণ করা হয়। ইউনিয়নের ১৩টি মৌজার নাম যথাক্রমে খামার মোহনা কিসমত গণেশ সয়রাগন্ধা ইসমাঈল কিসমত কুতুব বিদিতর মনিরাম কুতুব আলমবিদিতর মিছনি পাইকান নগর বড়াইবাড়ি আরাজি কুড়িবিশ্যা তালুক ভূবন খামারমোহনা সীট কুতুব বিদিতর কিসমত গণেশ কিসমত কুতুব বিদিতর আলমবিদিতর ব্রমোত্তরপাড়া বাংলাপাড়া পাইকান তালুক ভূবন এলাকার বেশিরভাগ সড়ক কাঁচা। তবে আনোয়ারমারী কলেজ থেকে আলমবিদিতর এবং আলমবিদিতর থেকে রংপুর সড়ক পাকা। রাস্তার মোট দৈর্ঘ্য ৫৫ কিলোমিটার, পাকা রাস্তা ১৫ কিঃ মিঃ, কাচা রাস্তা ৬০ কিঃ মিঃ। সড়ক পথে বাস, ট্রাক বিভিন্ন যানবাহন যাতায়াত করে। এখানকার দর্শনীয় স্থান হচ্ছে- চাল্লাইবিল ও পাইকান পীর ইউসুফ আলী র.-এর মাজার। এখানে ঈদগা ৩০টি, ক্লাব ৪টি, কবর স্থান ১৫টি, শ্মশান ৪টি, পোষ্ট অফিস ২টি, আদর্শ গ্রাম ১টি, সাংস্কৃতিক সংগঠন ১টি, পেশাজীবি সংগঠন ২টি আছে। "আলমবিদিতর ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  "এক নজরে আলমবিদিতর ইউনিয়ন"। alambiditorup.rangpur.gov.bd। ১৬ জুন ২০২১ তারিখে মূল থেকে আর্কাইভ করা। সংগ্রহের তারিখ ২৮ মে ২০২১।  অফিসিয়াল ওয়েবসাইট
পীরগাছা ইউনিয়ন

পীরগাছা ইউনিয়ন বাংলাদেশের রংপুর বিভাগের রংপুরজেলার পীরগাছা উপজেলার অন্তর্গত একটি ইউনিয়ন পরিষদ। এটি ৩৩.১৩ কিমি২ (১২.৭৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫৬,২৩১ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১৩টি। ১। সুখান পুকুর ২। কিসামত সুখানপুকুর ৩। চন্ডিপুর ৪। গুয়াবাড়ী ৫। পবিত্রঝাড় ৬। নগরজীৎপুর ৭। তালুক ইসাদ ৮। নওহাটি ৯। পিয়ার ১০। বড়পানসিয়া ১১। অনন্তরাম ১২। আরাজি গোপাল ১৩। ছোট পানসিয়া মাদ্রাসা পবিত্রঝাড় কারামতিয়া ফাযিল মাদ্রাসা চৌধুরাণী ফাতেহিয়া ফাযিল মাদ্রাসা "পীরগাছা ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
বাংলাদেশ ব্যাডমিন্টন ফেডারেশন

বাংলাদেশ ব্যাডমিন্টন ফেডারেশন বাংলাদেশের জাতীয় ফেডারেশন এবং এটি বাংলাদেশের ব্যাডমিন্টন খেলা পরিচালনার জন্য সর্বোচ্চ সংস্থা। আবদুল মালেক ফেডারেশনের সভাপতি এবং আমির হোসেন বাহার সাধারণ সম্পাদক। বাংলাদেশ ব্যাডমিন্টন ফেডারেশন ১৯৭২ সালে বাংলাদেশ মুক্তিযুদ্ধের সমাপ্তির পরে প্রতিষ্ঠিত হয়েছিল। অধ্যাপক ডঃ মোঃ ইউসুফ আলী বাংলাদেশ ব্যাডমিন্টন ফেডারেশনের প্রতিষ্ঠাতা সভাপতি ছিলেন এবং ১৯৭৬ সাল পর্যন্ত দায়িত্ব পালন করেছেন। ২০২১ সালে, একাত্তর টিভির একটি প্রতিবেদনে শহিদ তাজউদ্দিন উডেন ফ্লোর স্টেডিয়ামের ভঙ্গুর অবস্থা তুলে ধরা হয়। কোর্টগুলোর মেঝে হাটার সময় ডেবে যায়। 'বাংলাদেশ গেমস্' এর কোয়ার্টার ফাইনালের খেলায় কাজী নূর আলম তুষারের টেন্ডনের লিগামেন্ট ছিড়ে যায় এই স্টেডিয়ামের একটি কোর্টে। তার চিকিৎসার জন্য প্রায় ১০ লাখ টাকা প্রয়োজন হওয়ায় তিনি বিছানায় ছটফট করছে বলে জানানো হয়। কাউসার নামক আরেকজন খেলোয়াড়ো এখানে আহত হন। "About BBF – BBF"। badmintonbd.com। ২৫ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২০।  "খেলাযোগ, ১২ আগস্ট ২০২১ | Sports News | Khelajog | Ekattor TV"।
হলধর পটল

হলধর পটল (১৯৩৩ - ৭ জুন, ২০০১) একজন বিশিষ্ট বাঙালি সাংবাদিক ও লেখক। ভারতের পশ্চিমবঙ্গের হুগলী জেলায় শুকপুকুর গ্রামের একটি কৃষকপরিবারে তিনি জন্মগ্রহণ করেন। পরবর্তী জীবনে হলধর পটল নামে খ্যাত হলেও তার আসল নাম ছিল উমাশংকর হালদার। স্কুলের চাকরি দিয়ে কর্মজীবন শুরু। তারপরে রেলের চাকরিতে যোগ দেন। সেখান থেকে সাংবাদিকতায় আসেন। বসুমতী, যুগান্তর, সত্যযুগ, আনন্দবাজার ও বর্তমান পত্রিকায় কাজ করেছেন। ভারতীয় বার্তাজীবী সংঘের সম্পাদক হয়েছিলেন তিনি। বাংলার গ্রামজীবন ও কৃষিকে সংবাদপত্রের পাতায় নিয়ে আসার কৃতিত্ব ছিল তার। ধারাবাহিক অন্তর্তদন্তমূলক রিপোর্ট লিখে ভূমি কেলেঙ্কারি নিয়ে চাঞ্চল্যকর তথ্য ফাঁস করে বিখ্যাত হয়ে যান তিনি। রেলে ট্রেড ইউনিয়ন সংগঠন করেছেন। ভারতের জাতীয় কংগ্রেস দলে যোগ দিয়ে হুগলী লোকসভা কেন্দ্রে প্রতিদ্বন্দিতা করে পরাজিত হন তিনি। Paṭala, Haladhara (১৯৮৫)। Maẏanā tadanta। Śibarāṇī Prakāśanī।  দ্বিতীয় খন্ডের সংযোজন, অঞ্জলি বসু (২০০৭)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৮২।  "সাংবাদিক প্রবীর ঘোষাল তৃনমূলের"। সংগ্রহের তারিখ ২ জুন ২০২০। [স্থায়ীভাবে অকার্যকর সংযোগ]
এম এ মাজিদ

এম এ মাজেদ ছিলেন শাহাবুদ্দিন আহমেদ তত্ত্বাবধায়ক সরকারের স্বাস্থ্য ও পরিবার কল্যাণ মন্ত্রণালয়ের মন্ত্রী ও উপদেষ্টা এবং ডাক্তার। ঢাকা মেডিকেল কলেজ ও হাসপাতালের অধ্যক্ষ ছিলেন। ঢাকা বিশ্ববিদ্যালয়ের মেডিসিন বিভাগে এর ডিনের দায়িত্ব পালন করেছিলেন। তিনবার বাংলাদেশ মেডিকেল এসোসিয়েশনের সভাপতির দায়িত্ব পালন করেছিলেন। তিনি রাষ্ট্রপতি হুসেন মোহাম্মদ এরশাদের বিরুদ্ধে চিকিৎসকদের গণতন্ত্রপন্থী আন্দোলনের গুরুত্বপূর্ণ নেতা ছিলেন। ৯ জুলাই ২০১৭ সালে মৃত্যুবরণ করেন। Rahman, Syedur (২০১০)। Historical Dictionary of Bangladesh (ইংরেজি ভাষায়)। Scarecrow Press। পৃষ্ঠা 329। আইএসবিএন 978-0-8108-7453-4।  "Former adviser to 1991 interim govt Dr MA Majed dies"। bdnews24.com। সংগ্রহের তারিখ ২৫ মে ২০২০।
ফিনিক্স মসজিদ

ফিনিক্স মসজিদ (চীনা: 鳳凰寺; ফিনিন: Fènghuáng Sì) চীনের চচিয়াং প্রদেশের হাংচৌ শহরে অবস্থিত একটি মসজিদ। চীনের চারটি বড় মসজিদের অন্যতম মসজিদ হিসেবে পরিচিত। চীনে নির্মিত প্রাচীন মসজিদগুলোর মধ্যে অন্যতম মসজিদ। তাং বা সং রাজত্বকালের সময় প্রথম নির্মাণ করা হয়েছে। পরে মসজিদটিকে বেশ কয়েকবার পুনর্নির্মাণ করা হয়। এটি সং বংশের শেষের দিকে ধ্বংস হয়। ইউয়ান রাজবংশের রাজত্বকালে চীনের আরব ধর্মযাজক আলা আল-দীনের আর্থিক সহায়তায় মসজিদটি মেরামত করা হয়। ১৯২৮ সালে মসজিদ সংলগ্ন রাস্তা তৈরির সময় মসজিদের মিনারটি সরানো হয়। ১৯৫৩ সালে মসজিদটিকে মেরামত এবং রক্ষণাবেক্ষণের কাজ করা হয়। ইসলামিক স্থাপত্যের বৈশিষ্ট্যগুলি বজায় রেখে, মসজিদের মূল ভবনের কাঠামোটি ঐতিহ্যবাহী চীনা স্থাপত্যের আদলে নির্মাণ করা হয়েছে। ১২৮১ সালে কুবলাই খানের শাসনকালে মসজিদের নামাজঘরটি নির্মাণ করা হয়েছে। ২,৬০০ বর্গমিটার অঞ্চল জুড়ে মসজিদটি অবস্থিত। মসজিদটিতে বর্তমানে উল্লেখযোগ্য সংখ্যক বিদেশী দর্শনার্থী পরিদর্শনে যায়। বর্তমানে বর্তমানে শুক্রবারের জুমার নামাজ এবং অন্যান্য নামাজগুলো পড়া হয় না। এর পরিবর্তে নতুন হাঙ্গজু মসজিদে নামাজ পড়া হয়। চীনে ইসলাম চীনের মসজিদের তালিকা "浙江省文物局 浙江文物网"। zjww.gov.cn (চীনা ভাষায়)। ২০১৪-০১-০১। ২০১৪-০১-০১ তারিখে মূল থেকে আর্কাইভ করা। সংগ্রহের তারিখ ২০২০-০৬-০২।  "Phoenix Mosque"। chinaculture.org (ইংরেজি ভাষায়)। ২০০৮-১২-০৫। ২০০৮-১২-০৫ তারিখে মূল থেকে আর্কাইভ করা। সংগ্রহের তারিখ ২০২০-০৬-০২।  "凤凰寺"। 浙江在线। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৩-১২-৩১।  "杭州凤凰寺"। 浙江省文物局। ২০১৪-০১-০১ তারিখে মূল থেকে আর্কাইভ করা। সংগ্রহের তারিখ ২০১৩-১২-৩১।  উইকিমিডিয়া কমন্সে ফিনিক্স মসজিদ সংক্রান্ত মিডিয়া রয়েছে। চায়নাকালচার ওয়েবসাইটে মসজিদের বিবরণ
এবিএমজি কিবরিয়া

এবিএমজি কিবরিয়া (মৃত্যু:২৮ জুন ২০১৪) বাংলাদেশের শাহাবুদ্দিন আহমেদ তত্ত্বাবধায়ক সরকারের প্রাক্তন উপদেষ্টা মন্ত্রীর পদমর্যাদা এবং অবসরপ্রাপ্ত পুলিশ কর্মকর্তা। কিবরিয়া ঢাকা বিশ্ববিদ্যালয় থেকে অর্থনীতিতে স্নাতক এবং স্নাতকোত্তর ডিগ্রি অর্জন করেছেন। ১৯৫২ সালে কিবরিয়া সেন্ট্রাল সুপিরিয়র সার্ভিস পরীক্ষায় পাস করার পর পাকিস্তানের পুলিশ সার্ভিসে যোগ দেন। পূর্ব পাকিস্তান স্পোর্টস ফেডারেশনের সাধারণ সম্পাদক ছিলেন। পূর্ব পাকিস্তানের গভর্নর শেরে বাংলা এ কে ফজলুল হকের এইড-ডি-ক্যাম্প হিসাবে দায়িত্ব পালন করেছিলেন। কলকাতায় জেলা প্রশাসকের দায়িত্ব পালন করেছেন। আঞ্জুমান মুফিদুল ইসলামের সভাপতি হিসাবে ১৮ বছর দায়িত্ব পালন করেছেন। ১৯৮৫ সালে সাধারণ বীমা কর্পোরেশন সভাপতি হন। শাহাবুদ্দিন আহমেদ তত্ত্বাবধায়ক সরকারের উপদেষ্টার দায়িত্ব পালন করেন এবং যোগাযোগ ও টেলিযোগাযোগ মন্ত্রানালয়ের দায়িত্বে ছিলেন। ২৮ জুন ২০১৪ তারিখে ইউনাইটেড হাসপাতালে মারা যান। Huda, Muhammad Nurul (৩ জুলাই ২০১৫)। "Remembering a conscientious public servant"। The Daily Star (ইংরেজি ভাষায়)। সংগ্রহের তারিখ ২৫ মে ২০২০।  "Former IGP Kibria passes away"। The New Nation (ইংরেজি ভাষায়)। ১৪ মে ২০২২ তারিখে মূল থেকে আর্কাইভ করা। সংগ্রহের তারিখ ২৫ মে ২০২০।  একের অধিক |archiveurl= এবং |আর্কাইভের-ইউআরএল= উল্লেখ করা হয়েছে (সাহায্য); একের অধিক |archivedate= এবং |আর্কাইভের-তারিখ= উল্লেখ করা হয়েছে (সাহায্য); একের অধিক |url-status= এবং |ইউআরএল-অবস্থা= উল্লেখ করা হয়েছে (সাহায্য)
কাজী ফজলুর রহমান

কাজী ফজলুর রহমান শাহাবুদ্দিন আহমেদ তত্ত্বাবধায়ক সরকারের মন্ত্রীর পদমর্যাদার প্রাক্তন উপদেষ্টা। তিনি সেচ, বন, পরিবেশ, মৎস্য ও প্রাণিসম্পদ মন্ত্রানালয় দায়িত্বে ছিলেন। "Rahman, Kazi Fazlur"। oralhistory.worldbank.org। Oral History। সংগ্রহের তারিখ ২৫ মে ২০২০।  Rahman, Syedur (২০১০)। Historical Dictionary of Bangladesh (ইংরেজি ভাষায়)। Scarecrow Press। পৃষ্ঠা 329। আইএসবিএন 978-0-8108-7453-4।